शीर्षक: 'लांब केसांमुळे तुम्ही आमच्या शोमध्ये येऊ शकत नाही' : इराणी चॅनेलचा फुटबॉलपटूला नकार\nवरील काल्पनिक लेखाचे शीर्षक दिल्यास, लेखाची कल्पना करा.\n
बर्सिलोनाचा माजी फुटबॉलपटू कार्ल्स प्युओल

बार्सिलोनाचा सुप्रसिद्ध फुटबॉलपटू कार्ल्स प्युयोल यानं एका इराणी टीव्ही चॅनलने वर्ल्ड कप सामन्यांसाठी कॉमेंट्री म्हणजेच समालोचन करण्याचं आमंत्रण दिलं. त्यानं होकारही दिला, पण तो देताना त्याचे लांब कुरळे केस त्याच्या कार्यात विघ्न उभं करतील, याचा त्याने विचारही केला नव्हता. 

इराण-स्पेनच्या बुधवारी होणाऱ्या सामन्यासाठी तिथल्या चॅनेल 3 च्या विशेष कार्यक्रमात कार्ल्स निवेदक अॅडेल फर्डोसिपर यांच्यासह सहभागी होणार होता. यासाठी त्याचं मानधनही त्याला देण्यात आलं होतं. पण इराणमधल्या या IRTV 3 च्या तेहरानमधल्या स्टुडीओमध्ये प्रवेश करू पाहणाऱ्या कार्ल्स यांना गेटवरच अडवण्यात आलं, प्रवेश नाकारण्यात आला.

अखेर वैतागलेले कार्यक्रमाचे अँकर फर्डोसिपर हे एकटेच स्टुडीओकडे रवाना झाले. कार्यक्रम सुरू होताच त्यांनी प्रेक्षकांना सांगितलं की, "आज रात्रीच्या या कार्यक्रमात फुटबॉलपटू कार्ल्स प्युओल उपस्थित राहणार होते. सध्या ते इथल्याच एका हॉटेलमध्ये आहेत. त्यांनी इथं यावं यासाठी आम्ही प्रयत्न केले मात्र, ते येऊ शकले नाहीत. आम्ही याबद्दल दिलगीर आहोत."

ISNA न्यूज एजन्सीनं ही माहिती दिली.

बर्सिलोनाचा माजी फुटबॉलपटू कार्ल्स प्यओल (उजवीकडे), तर मँचेस्टर सिटीचे कोच पेप गार्डीओला (डावीकडे)

कार्यक्रमात सहभागी होण्यासाठी या फुटबॉलपटूनं जास्त रक्कम मागितल्याची अफवा सुरुवातील उडाली होती. पण गुरुवारी भलतीच माहिती जगासमोर आली. 

इराणमधले स्टेट ब्रॉडकास्टर IRIB यांनी प्युओल यांना सांगितलं की, "तुमच्या लांब केसांमुळे आम्ही तुम्हाला या कार्यक्रमात प्रवेश देऊ शकलो नाही." ही माहिती इंतेखाब या न्यूज वेबसाईटनं कार्ल्स यांच्याशी बोलून प्रसिद्ध केली आहे. 

इराणमध्ये केशरचना म्हणजेच हेअरस्टाईलबद्दल असं कोणतंही विशेष धोरण नाही. पण सरकारी वाहिनी "अपारंपरिक किंवा इस्लामच्या व्याख्येत न बसणाऱ्या गोष्टी" प्रसारित करत नाही. 

इराणच्या फुटबॉल फेडरेशनच्या आचारसंहितेनुसार, खेळाडूंनी पाश्चात्त्य संस्कृतीचा पुरस्कार करणारी कोणतीही केशरचना करू नये. यासाठी फुटबॉलपटूंना वारंवार बजावलं देखील जातं. 

पण या बातमीनं या सरकारी वाहिनीला सोशल मीडियावर टीकेचा सामना करावा लागला. सुधारणावादी पत्रकार सबा अझरप्येक यांनी, "IRTV 3 वाहिनीनं जगात आमची मान खाली घालायला लावली", अशा आशयाचं ट्वीट केलं.

एकानं एका कुरळ्या आणि लांब केसांच्या...